SPOROČILO ZA MEDIJE

za takojšnjo objavo

**GLEDALIŠKO PRIČAKOVANJE NARAŠČA –54. BORŠTNIKOVO SE BLIŽA**

**Letos najobsežnejši festivalski program doslej**

Maribor, 9. september 2019

Med 14. in 27. oktobrom bo festival občinstvu ponudil vznemirljive gledališke predstave v tekmovalnem in spremljevalnem programu, koncerta vrhunskih glasbenikov, obsežen strokovni program, vodene sprehode po mestu, praznovanje Dneva gledaliških ustvarjalcev ter lani uvedena nova programska sklopa Mlado in Študentsko gledališče. Festival letos dopolnjujejo še mednarodna konferenca o razvoju občinstev v gledališču *Prečiti meje*, mednarodni kritiški simpozij ter regionalno srečanje Mednarodnega gledališkega inštituta.

Mlado gledališče vzpostavlja prostor za kulturno-umetnostno vzgojo na področju uprizoritvenih praks, Študentsko gledališče pa je zasnovano kot mednarodna platforma, ki bo povezovala izbrane tuje in slovensko gledališko akademijo, zvrstile se bodo študentske gledališke predstave in delavnice, ob tem pa bo potekala izmenjava izkušenj, primerjava praks ter refleksija. Oba sklopa ponujata izbor gledaliških predstav.

Slavnostna otvoritev festivala sledi v petek, 18. oktobra, ko se dogajanje pričenja ob 18. uri v galeriji Vetrinjskega dvora z odprtjem razstave portretov prejemnic in prejemnikov Borštnikovega prstana – ki jo spremlja tudi izdaja knjižne monografije. Ob 19. uri bo v Studiu UGM vodeni ogled mariborske postavitve razstave Prostor v prostoru: Razstava o scenografiji na Slovenskem do leta 1991, ki ga pripravljamo z UGM. Ob 20. uri v Veliki dvorani SNG Maribor sledi otvoritvena predstava Poroka (Gecko, Velika Britanija), ki na festivalu gostuje s podporo British Council. Slavnostni festivalski večer se bo zaključil z družabnim srečanjem v Kazinski dvorani.

Festival v tekmovalnem programu, izbral ga je selektor Matjaž Zupančič, niza dvanajst odličnih uprizoritev pretekle gledališke sezone, v spremljevalnem programu, ki ga je pripravil umetniški direktor festivala Aleš Novak, pa še dodatnih petnajst, ki s svojo inovativnostjo, kakovostjo in dovršenostjo gledališkega izraza predstavljajo pomemben umetniški dosežek.

V mednarodnem programu si bo moč ogledati predstavo Zagrebškega gledališča mladih Eichmann v Jeruzalemu, ki jo je režiral Jernej Lorenci, večkrat nagrajeno predstavo Bitefa Jami distrikt, hrvaško dramsko predstavo Katalonec, iz Italije pa v Maribor za zaključek prihaja uprizoritev Preobremenitev, prejemnica italijanske nagrade Premio Ubu za najboljšo predstavo leta 2018.

V sodelovanju z Društvom gledaliških kritikov in teatrologov Slovenije pripravljamo mednarodni simpozij Formatirati kritiko, v sodelovanju z Združenjem dramskih umetnikov Slovenije pa okroglo mizo Pogled navznoter: gledališki ustvarjalci tukaj in zdaj. V sklopu 54. FBS se bodo zvrstili še koncert glasbenih zasedb Grad gori! in Natriletno kolobarjenje s praho, projekcija dokumentarnega filma Tomija Janežiča La cura del teatro, Dan gledaliških ustvarjalcev, pogovor s Tonetom Partljičem, Nejcem Gazvodo in Aleksandrom Popovskim, mednarodni projekt Shifting baselines, performans karizmatičnega Iva Dimcheva ter Rajzefirbčna urbana raziskovanja. Mariborska knjižnica bo v Knjižnici Rotovž med festivalom izpostavila dramske tekste in z njimi povezana strokovna besedila, ki so v zadnjih petih letih izšli v slovenskem književnem prostoru. V sklopu Borštnikovega pa se bo zgodilo tudi večdnevno srečanje Evropskega regionalnega sveta Mednarodnega gledališkega inštituta ITI, v okviru katerega bomo gostili številne tuje goste.

Predprodaja vstopnic se je začela 2. septembra in bo trajala vse do 30. septembra. V tem času bodo vstopnice na voljo po znižani ceni, festival pa ponuja različne ugodnosti:

- 25 % popusta pri nakupu 4 ali več vstopnic za 4 različne predstave,

- 30 % popusta pri nakupu 8 ali več vstopnic za najmanj 6 različnih predstav,

- 40 % popusta pri nakupu 12 ali več vstopnic za najmanj 8 različnih predstav.

**BORŠTNIKOVI TROJČKI**

|  |  |  |  |
| --- | --- | --- | --- |
| **BORŠTNIK 1** | **BORŠTNIK 2** | **BORŠTNIK 3** | **BORŠTNIK 4** |
| **Groβe Erwartungen|Velika pričakovanja**20. 10. 2019, 19.00 **Jami distrikt**22. 10. 2019, 20.00**Reka,Reka/Syntapiens::IZ.**25. 10. 2019, 21.00 | **Eichmann v Jeruzalemu**15. 10. 2019, 20.00**Ob zori**22. 10. 2019, 20.30**V imenu matere**24. 10. 2019, 20.30 | **Katalonec**21. 10. 2019, 20.30 **Tih vdih**24. 10. 2019, 18.00**Preobremenitev**26. 10. 2019, 20.30 | **Nasprotje stvari**21. 10. 2019, 18.00**Alien Express: drugi let**23. 10. 2019, 20.00**Kraljica mati**26. 10. 2019, 20.00 |
| **CENA: 27 EUR** | **CENA: 36 EUR** | **CENA: 30 EUR** | **CENA: 30 EUR** |

|  |  |
| --- | --- |
| **BORŠTNIK 5 – MEDNARODNI TROJČEK** |  **BORŠTNIK 6 – AGRFT TROJČEK** |
| **Mankind**, 15. 10. 2019, 17.00**Ribiške zdrahe**, 17. 10. 2019, 21.00 **Samo telefonirat je prišla**, 19. 10. 2019, 19.00 | **Požar**, 17. 10. 2019, 19.00**Minutna drama**, 19. 10. 2019, 21.00**Otroci na oblasti**, 20. 10. 2019, 19.00 ali **Olympia Stadion**, 20.10.2019, 21.00 |
| **CENA: 12 EUR** | **CENA: 12 EUR** |

Ob nakupu abonmaja vam podarimo dve vstopnici za ogled zaključne prireditve in letošnji programski katalog. Če se lastniki izbirnega abonmaja pozneje odločite za nakup dodatnih vstopnic, vam bodo te na voljo po predprodajni ceni.

Vpis abonmajev bo potekal pri blagajni SNG Maribor (Slovenska ulica 27, Maribor, T: 02 250 61 15, E: boxoffice@sng-mb.si) in v Informacijskem središču Cankarjevega doma v Ljubljani (Prešernova cesta 10, Ljubljana, T: 01 241 72 99, 01 241 73 00, E vstopnice@cd-cc.si).

Vstopnice lahko kupite tudi prek festivalske spletne strani www.borstnikovo.si ter mobilne aplikacije 54. FBS.

Festivalsko dogajanje in ostale pomembne informacije, vključno s programom in urnikom, najdete prav tako na www.borstnikovo.si.

Dodatne informacije:

Daša Šprinčnik

stiki z javnostmi FBS

info@borstnikovo.si

031 342 178